1. pielikums

Ādažu novada pašvaldības domes 30.07.2026. sēdes lēmumam Nr. xxx

APSTIPRINĀTS

ar Ādažu novada pašvaldības domes

2026.gada 24. septembra lēmumu Nr. xxx
NOSACĪJUMI

Zemes ierīcības projekta izstrādei zemes vienībām īpašumā “Kalnāres”, Alderos
1. Pamatojums.

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 24.09.2026. lēmums Nr. xxx.
2. Darba mērķis.

Pamatot nekustamā īpašumā “Kalnāres”, Alderos, Ādažu pag., Ādažu nov., zemes vienību ar kadastra apzīmējumiem 8044 014 0066 un 8044 014 0175 (turpmāk – Īpašums) sadali, nodrošinot tiešu piekļūšanu jaunveidojamām zemes vienībām no esošām ielām vai ceļiem.

3. Darba uzdevums.
3.1. Īpašumam izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.

3.2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.

4. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:

4.1. Paskaidrojuma raksts.

4.2. Grafiskā daļa.

5. Darba izstrādāšanas nosacījumi.

5.1. Zemes ierīcības projekta robežas: nekustamā īpašumā “Kalnāres”, Alderos, Ādažu pag., Ādažu nov., zemes vienība ar kadastra apzīmējumu 8044 014 0066 un zemes vienība ar kadastra apzīmējumu 8044 014 0175.
5.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna; 
5.3. Saskaņā ar Ādažu novada teritorijas plānojumu zemes vienība ar kadastra apzīmējumu 8044 014 0066 atrodas Jaukta centra apbūves teritorijā (JC1), kur minimālā jaunveidojamā zemesgabala platība noteikta atbilstoši plānotajai izmantošanai - 1200 m2 savrupmāju un rindu māju apbūvei, publiskai apbūvei pēc funkcionālās nepieciešamības un Ūdeņu teritorijā (Ū), kurā minimālā jaunveidojamā zemesgabala platība netiek noteikta. 
5.4. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma/funkcionālās zonas lietošanas mērķi.
5.5. Projekts jāsaskaņo ar šādām institūcijām:

5.5.1.  VSIA “Zemkopības ministrijas nekustamie īpašumi”;
5.5.2. AS “Sadales tīkls”;
5.5.3. P/a “Carnikavas komunālserviss” speciālistiem.
5.6. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.

5.7. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.

5.8. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

5.9. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
6. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.
Vecākā teritorijas plānotāja
I. Urtāne
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

